NaiveNeuron/SloPal huggingface dataset:
Pčolinský, Peter, podpredseda NR SR (2022-10-19):
Ďakujem pekne. Pán spravodajca, chcete ešte zaujať stanovisko? Prerušujem rokovanie o tomto bode programu a ukončujem dnešný rokovací deň. Pokračovať budeme zajtra o 9.00 h pánom ministrom hospodárstva Hirmanom. (Prerušenie rokovania o 19.02 hodine.) 21
V. Veteška, podpredseda NR SR: (2004-03-17):
I. Hopta, poslanec: Vážený pán minister, aj keď sme tu na posvätnej pôde najvyššieho zákonodarného orgánu Slovenskej republiky, musím tu verejne vyhlásiť, že ste klamár a luhár najvyššieho stupňa a žiadam vás, aby ste sa mi verejne ospravedlnili, pretože vaše informácie sú založené na jednej veľkej lži. Ja som sa zúčastnil asi na desať minút ako pozorovateľ mítingu, ktorý bol pred Obvodným úradom v Humennom, a pokladal som si ako poslanec Národnej rady žijúci v tomto meste za svoju svätú povinnosť sa zúčastniť pre občanov, ktorí sa ocitli zásluhou vašej nekompetentnej politiky v hmotnej núdzi. Boli tam prítomní príslušníci bezpečnosti v civile, ale aj v uniformách, ktorí kamerovali celý míting. Môžete si pozrieť tieto zábery a uvidíte, či som tam vôbec vystupoval a či som vôbec niečo nalieval. Pán minister, tak vás žiadam, aby ste sa mi naozaj ospravedlnili, lebo vás budem považovať naozaj za klamára a luhára, ktorý v záujme svojej politickej, svojho politického prežitia je schopný na tejto posvätnej pôde cigániť. A čo sa týka vašej zamestnanosti, pán minister, také, že máte známych v Humennom, tak chcem vám povedať, že kedysi tam existoval podnik Chemlon, ktorý mal 6 500 zamestnancov, dnes má zhruba asi 1 000 zamestnancov nástupnícka organizácia. Zásluhou vašej vlády zanikol podnik Chemkostav, ktorý mal 7 000 zamestnancov, OPP, ktoré malo 1 200 zamestnancov, a tak by som mohol pokračovať. V našom meste je zhruba 5 000 ľudí bez práce a 35-tisíc spolu s ostatnými rodinnými príslušníkmi je to zhruba, nezamestnanosť sa týka 20-tisíc občanov nášho mesta, keď počítam aj ich manželky a deti. Takže, vážený pán minister, neklamte aspoň na pôde Národnej rady.
Gaborčáková, Soňa, poslankyňa NR SR (2019-02-18):
Ďakujem za slovo, ďakujem za pripomienky. Každopádne chcem povedať, že za posledné dva roky sme prišli o príležitosť vyčerpať 80 mil. Pani ministerka tu je v tom čase, a teda musí prebrať zodpovednosť. Je expertka na prognózovanie trhu práce. Ja som čítala viacero štúdií, ktoré sú napísané na vysokej úrovni. Sama sa teda inšpirujem aj jej prognózami, čiže mala som pocit, že musím jej to povedať, že jednoducho práve tento čas, kedy ekonomika rástla, mala využiť na to, čo v minulosti naozaj prognózovala a vedela, že ten čas príde, a tá príležitosť naozaj nám unikla. Takže pracovné miesta s vyššou pridanou hodnotou ostávajú opäť v neznáme, aj keď vidíme a už aj ekonómovia a analytici nás vlastne uisťujú v tom, že ona čoskoro príde. Škoda, bola to veľká príležitosť a musíme sa naozaj spamätať, lebo vonku ľudia na to čakajú, že neostanú zase na úradoch práce ako pred krízou v minulom období. Takže naozaj pozerajme na to, čo je vonku, a chráňme si to, čo ešte môže na tom Slovensku ostať. Ďakujem.
Raši, Richard, poslanec NR SR (2011-09-13):
Ďakujem pekne, pán predseda. Na pána poslanca Štefanca už nebudem reagovať, lebo aj spaľovňa za Slovnaftom, aj Technické sklo v Dúbravke tu už boli povedané. Čo sa týka pánov poslancov Kalista a Novotného, možno si, chcel by som, aby ste sa na tie ich vystúpenia zamerali, lebo naozaj ide tu o netransparentnosť, ktorá bola daná do zákona vládou, ktorej predsedá pani predsedníčka vlády Iveta Radičová. Presne, ako pán poslanec Kalist čítal. Za mňa mohol predseda komisie kľudne vstup na rokovania Kategorizačnej komisie umožniť. Teraz je verejnosť, opakujem, teraz je verejnosť z prístupu na zasadania Kategorizačnej komisie vylúčená. A možno si spomínate na prípad, keď žiadal jeden hlavný odborník, aby sa zverejnil záznam Kategorizačnej komisie, lebo tvrdil, že bolo urobené rozhodnutie iné, ako on prezentoval, a ten záznam sa doteraz nikdy nezverejnil. A možno na vystúpenie pána poslanca Kalista a Novotného možno by som ešte zareagoval aj otázkou: Chránite pacientov, zlacňujete im lieky, prvého štvrtý sa prijal zákon, ktorý mal ochrániť dôchodcov a zdravotne ťažko postihnutých, povedzte mi meno jedného dôchodcu, ktorému sa vrátil doplatok za lieky, ktorý prekročil 30 alebo 45 eur? Doteraz nikomu. Ďakujem pekne. (Potlesk.)
Kuciaňová, Magdaléna, poslankyňa NR SR (2018-02-06):
Pán predsedajúci, dajte, prosím, hlasovať o druhom pozmeňujúcom a doplňujúcom návrhu poslankyne Blahovej.
Mihál, Jozef, poslanec NR SR (2014-11-26):
Ďakujem za slovo, pani podpredsedkyňa. Ja chcem oceniť tento pozmeňovací návrh Martina Chrena, už som to hovoril vo svojom vystúpení v pléne. Určite ho podporím. Chcel by som vyzvať aj ostatných kolegov, aby sa pridali. Toto nie je o politike, to je o tom, aby sme na základe zdravého rozumu, sedliackeho rozumu uznali, že to, čo uvádza Martin Chren, je skutočne reálny stav, ktorý je nepríjemný pre zúčastnené strany. Nejde tam o nič iné, ako o tom, aby sme úpravou zákona reagovali a umožnili týmto živnostníkom uplatniť si svoje nároky tak, ako im skutočne patria. Ďakujem.
Pellegrini, Peter, predseda NR SR (2023-10-25):
Ďakujem veľmi pekne pánovi predsedovi mandátového a imunitného výboru za podanie tejto informácie. Otváram teraz rozpravu k tomuto bodu programu. Pýtam sa, či sa niekto chce prihlásiť do rozpravy. Nie je tomu tak. Uzatváram možnosť prihlásiť sa do rozpravy a vyhlasujem rozpravu za skončenú. Predseda mandátového a imunitného výboru predniesol návrh uznesenia Národnej rady, preto dávam teraz o tomto návrhu uznesenia, tak ako bolo prednesené, hlasovať. Prosím, prezentujme sa a hlasujme. Evidujem, pán poslanec Kuffa asi mal problém, ale hlasoval za. (Hlasovanie.) Prítomných 119, za 119. Konštatujem, že sme uznesenie o nastúpení náhradníkov na neuplatňované mandáty poslancov jednomyseľne schválili. Prosím teraz náhradníkov pána Andreja Sitkára, Ivana Hazuchu, Boleslava Leša, Michala Lukšu, Igora Váleka, Zuzanu Plevíkovú, Samuela Migaľa, Jozefa Cecha, Štefana Gašparoviča, Jána Hrubého, Alenu Novákovú, Miroslava Čellára, Petra Slyška, Milana Garaja a Adama Lučanského, aby sa dostavili do rokovacej sály. Pristúpime teraz k 13. bodu programu ustanovujúcej schôdze, a to k skladaniu sľubu náhradníkov na neuplatňované mandáty poslancov Národnej rady Slovenskej republiky . Prosím náhradníkov, ako som ich uviedol, aby postupne predstúpili pred rečnícke miesto a zložili Ústavou Slovenskej republiky predpísaný sľub. Chcem pripomenúť, že poslanec skladá sľub tak, že po verejnom prečítaní textu sľubu položí pravú ruku na Ústavu Slovenskej republiky, povie slovo „sľubujem“ a podá ruku predsedovi Národnej rady. Poslanec svojím podpisom potvrdí zloženie sľubu. Prosím teraz pána podpredsedu Národnej rady Slovenskej republiky pána poslanca Gábora Grendela, aby prečítal ústavné znenie sľubu poslanca Národnej rady Slovenskej republiky a postupne uvádzal mená náhradníkov skladajúcich sľub. Zároveň prosím všetkých prítomných, aby počas skladania sľubu stáli.
B. Bugár, podpredseda NR SR: (2004-09-07):
(Hlasovanie.) Prítomných 128 poslancov, za návrh 67, proti 10 poslancov, hlasovania sa zdržalo 51. Konštatujem, že sme postúpili tento návrh zákona do druhého čítania. Nech sa páči.
M. Hort, podpredseda NR SR: (2009-06-19):
Otváram rozpravu. Do rozpravy som nedostal žiadnu písomnú prihlášku, a preto sa pýtam, kto sa chce k tomuto návrhu zákona do rozpravy prihlásiť ústne? Evidujem prihlášky pánov poslancov Petra Miššíka, Jána Kovarčíka. Uzatváram možnosť prihlásiť sa do rozpravy. A dávam slovo pánovi poslancovi Petrovi Miššíkovi. Nech sa páči, pán poslanec.
B. Bugár, podpredseda NR SR: (2003-12-03):
Páni poslanci, musím zrušiť predchádzajúce hlasovanie, nielen toto, ale aj predchádzajúce hlasovania, lebo sme zistili, že pani poslankyňa hlasovala s kartou pána poslanca Rusnáka. Takže ruším aj predchádzajúce hlasovanie a vymeňte si karty a nabudúce si to lepšie strážte.
Hrušovský, Pavol, podpredseda NR SR (2011-07-01):
Pán poslanec Kondrót.
Žiga, Peter, podpredseda NRSR (2024-06-27):
Prezentujme sa a hlasujme. (Hlasovanie.) 139 prítomných, 53 za, 2 proti, 81 sa zdržalo, 3 nehlasovali. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Teraz budeme hlasovať o bode 88 schváleného programu, ktorým je prvé čítanie o návrhu poslancov Jozefa Hajka a Františka Majerského na vydanie zákona, ktorým sa mení a dopĺňa zákon č. 461/2003 o sociálnom poistení. Máme uvedené ako tlač 322. Opäť spravodajkyňou je pani poslankyňa Holečková, ktorej dávam slovo, aby uvádzala zákon. (Hlasovanie o návrhu poslancov Národnej rady Slovenskej republiky Jozefa Hajka a Františka Majerského na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 322.)
Mikulec, Roman, poslanec NR SR (2023-12-22):
Ďakujem pekne za slovo. Ďakujem kolegovi Hlinovi za vystúpenie. Mrzí aj mňa, že sme si nevypočuli zatiaľ teda viac. Ja verím, že možno nám objasníte vo viacerých detailoch, o čo ide a akým spôsobom teda bol zapletený do nejakej organizovanej skupiny. Ale rovnako chcem aj ja povedať, že ani by som sa nečudoval, lebo vrana k vrane sadá a teraz naozaj to nie je jediná nominácia, ktorá vzbudzuje rôzne otázniky, ktorá vzbudzuje nedôveru a nielen teda, samozrejme, našu, ale aj občanov Slovenskej republiky. Mnohí aj tí, ktorí volili či SMER alebo HLAS a už dnes sa prebúdzajú z toho sna, ktorý, ktorý žili a prichádzajú do reality, takže ja chcem, pán kolega Hlina, takisto rovnako povzbudiť, ak bude príležitosť, aby ste povedali možno viac detailov a ak to bude, samozrejme, na prejednanie na nejakom inom fóre, určite to podporím. Ďakujem.
P. Paška, predseda NR SR: (2008-11-04):
(Hlasovanie.) 131 prítomných, 53 za, 75 proti, 3 sa zdržali. Návrh sme neschválili.
Gažovičová, Tina, poslankyňa NR SR (2024-02-08):
Za mimoriadnych okolností, keď môže dôjsť k ohrozeniu základných ľudských práv a slobôd alebo bezpečnosti, alebo ak hrozia štátu značné hospodárske škody, Národná rada sa môže na návrh vlády uzniesť na skrátenom legislatívnom konaní o návrhu zákona. Ja by som sa vás rada opýtala, pán Gašpar, a rada by som sa opýtala aj vlády, ale nikto tu za vládu nie je, z akého dôvodu bolo do skráteného legislatívneho konania predložený návrh, ktorý skracuje premlčaciu dobu za znásilnenie, v dôvodovej správe o tom nie je ani zmienka, za celé tie týždne verejných debát o tom nepadla od vás ani zmienka, nevieme o žiadnom konzultačnom procese, kde by ste sa radili s akýmkoľvek odborníkom na znásilnenia, kde by verejnosť mala akúkoľvek možnosť sa do toho zapojiť. A teda sa vás pýtam, prečo teraz v skrátenom legislatívnom konaní sa mení premlčacia doba pre znásilnenie, ako to spĺňa zákonné náležitosti pre skrátené legislatívne konanie a prečo ste nepriniesli až do tohto bodu, kde sme na konci tretieho čítania vy ani koalícia, ani vláda žiadne zdôvodnenie ani len zmienku o tom, že táto zásadná zmena sa udeje. Budem veľmi rada za odpoveď. Ďakujem. (Potlesk.)
I. Andruskó, poslanec: (2008-04-03):
Prvá je adresovaná ministrovi školstva Slovenskej republiky Jánovi Mikolajovi. Vážený pán minister, podľa pripravovaného návrhu nového učebného plánu sa posunie ťažisko vyučovania predmetu slovenský jazyk a literatúra na školách s vyučovacím jazykom maďarským tak, že pri dodržaní celkového počtu dotácie za deväť rokov sa zvyšuje počet hodín slovenského jazyka nižších ročníkov, zároveň sa znižuje vo vyšších ročníkoch. V súvislosti s týmito zmenami vás interpelujem nasledovnými otázkami: 1. Ako odôvodňujete potrebu pripravovanej zmeny v oblasti vyučovania predmetu slovenský jazyk a literatúra na školách s vyučovacím jazykom maďarským? 2. Ako plánujete riešiť problematiku prípadných slabších vedomostí žiakov z predmetu matematika na všetkých základných školách v Slovenskej republike? Druhá interpelácia je tiež adresovaná ministrovi školstva Slovenskej republiky Jánovi Mikolajovi. Vážený pán minister, vážený pán podpredseda vlády, nakoľko v tomto školskom roku pri testovaní žiakov deviateho ročníka boli z predmetu slovenský jazyk a literatúra žiaci škôl s vyučovacím jazykom maďarským skúšaní aj z učiva, ktoré pre nich odučené nebolo, obraciam sa na vás s nasledovnými otázkami: 1. Považovali by ste za spravodlivé skúšať žiakov slovenských škôl z neučeného učiva napríklad z predmetu matematika? 2. Na základe akých odborných a metodických odporúčaní boli zaradené pre žiakov škôl s vyučovacím jazykom maďarským aj otázky z neodučeného učiva? 3. Poznáte základné princípy testovania Pisa, podľa ktorých žiaci môžu byť skúšaní len z učiva, ktoré bolo v rámci vyučovacieho procesu odučené? 4. Prečo neudrží Ministerstvo školstva Slovenskej republiky pod vaším vedením základné metodické princípy pedagogickej činnosti? Ďakujem.
P. Paška, predseda NR SR: (2008-09-18):
Pýtam sa, či sa chce niekto k tomuto návrhu vyjadriť. Takže prerušujem rokovanie, končím možnosť sa prihlásiť s vyjadrením. Prerušujem, zvolávam grémium. Budeme pokračovať o 14.00 hodine pravidelným bodom interpelácie. Ďakujem pekne. (Prerušenie rokovania o 11.39 hodine.) (Pokračovanie rokovania o 14.04 hodine.) Siedmy deň rokovania 27. schôdze Národnej rady Slovenskej republiky 18. septembra 2008 o 14.04 hodine
P. Hrušovský, predseda NR SR: (2003-10-29):
Poprosil by som, keby ste ešte zotrvali krátko v rokovacej sále počas rokovania grémia, bude záležať na dohode, akú dokážeme prijať, resp. neprijať, o tom, aký bude ďalší postup rokovania 18. schôdze Národnej rady. Žiadam členov poslaneckého grémia o účasť na rokovaní. (Prerušenie rokovania o 10.43 hodine.) (Pokračovanie rokovania o 11.15 hodine.)
Blaha, Ľuboš, podpredseda NR SR (2024-06-12):
Pýtam sa teraz, či sa chce niekto prihlásiť do rozpravy ústne. Pán poslanec Jozef Pročko, nech sa páči.
Laššáková, Jana, podpredsedníčka NR SR (2015-04-21):
S reakciou pán poslanec Kollár, nech sa páči.
Spišiak, Jaroslav, poslanec NR SR (2024-01-08):
Ďakujem. Tak ja som sa, ja som sa... ja som si ich šetril, tie dve minúty, na pána Muňku a chcem mu povedať, že toto ani len zďaleka sa nepodobá na návrh pani Kolíkovej ani pána Karasa, je to niečo celkom iné, to je jedna vec. A druhá vec. To, čo hovoríte, to k tomu sa nemám chuť ani vôbec vyjadrovať. Ešte by som chcel doplniť ten reťazec tých promafiánskych, keď to tak nazveme, tých balíčkov alebo balíku, to posledné, tá čerešnička na torte je pripravovaný návrh zákona na ochranu oznamovateľov, z ktorého sa majú vyčleniť policajti. Tak to potom už úplne zaklincuje celý tento proces, lebo potom už naozaj sa veľmi ťažko nájde policajt, ktorý napriek tým všetkým trestnoprocesným prekážkam, ktoré, ktoré v tejto novele bude mať, ešte mu dá aj, alebo ho bude demotivovať to, že nebude mať ochranu v prípade, ak bude svedčiť alebo ak bude poukazovať na trestnú, korupčnú alebo inú protispoločenskú činnosť svojich nadriadených, ktorých, ktorí sú tam teraz prevažne dosadzovaní. To je všetko, čo som chcel povedať. (Potlesk.)
K. Tóthová, poslankyňa: (2005-12-08):
Vážení prítomní, vážený pán minister, na tom výbore sme boli obidvaja. Pamätáme sa veľmi dobre obidvaja, že to bolo prerokované, len osobne sa domnievam, že to malo byť premietnuté aj v zákone o poplatkoch, pretože tam je jednoznačne stanovené a nie je odkaz na prípadnú výnimku, pretože toto je výnimka riešenie konkrétneho prípadu určitého počtu osôb, ktorí prišli do nášho štátu na základe uznesenia vlády, mám ho aj tu, číslo 664/1991. Ja som presvedčená, že je záujem aj z vašej strany, ale na druhej strane mám obavu, aby nedošlo k škrípaniu pri vybavovaní konkrétnych prípadov práve tým, že v zákone o správnych poplatkoch nie je označená výnimka s odkazom na danú skupinu občanov, alebo ak chcete, na vládne uznesenie, ktorého číslo som pred chvíľou uviedla. Preto vám dávam doplňujúcu otázku, pán minister. Zaručíte váhou svojej funkcie, že skutočne v priebehu niekoľkých mesiacov, a to v prvom štvrťroku, budú tieto prípady kladne vybavené?
Vaľová, Jana, poslankyňa NR SR (2016-09-07):
... pani Verešovú, nebudem osobné útoky ako, nebudem ju nijakým spôsobom nazývať ani dávať osobné útoky ako ona mňa. Neskĺznem na túto úroveň. Ostanem pri odbornej úrovni. Zákon o sociálnych službách nebol schopný pripraviť celú dobu Dzurindov kabinet, my sme ho pripravili a, samozrejme, pozmeňovacie návrhy, ktoré sme tam dali, si myslíme, že tieto pozmeňovacie návrhy boli, a ja si to určite myslím, opodstatnené, pretože si zase treba rozdeliť aj tých poskytovateľov, koľko, akú službu robia, aké sú ich ceny, akú poskytujú kvalitu a tak ďalej a tak ďalej, a v tom zákone sa to odzrkadlilo. A čo sa týka; nevykrikujte na mňa, pani Verešová, teraz ste pred chvíľou ma nazvala neviem čím, a buďte taká láskavá, nevykrikujte na mňa dobre? Ja som bola ticho, keď ste rozprávala. No a čo sa týka; určite medzi ľudí chodím. A čo sa týka pána Mihála, pán Mihál, verím tomu, porozprávajme si, že ste boli dva roky v šoku ako minister, tak to si myslím, že žiadny minister nemôže ostať dva roky v šoku. Minister musí vládnuť a musí predkladať návrhy. A, samozrejme, vyhovárať sa teraz na štvorkoalíciu je podľa mňa, nech to posúdia ľudia, že keďže ste dva roky nemohol nič presadiť, lebo... (Prerušenie vystúpenia časomerom.)
P. Hrušovský, podpredseda NR SR: (2002-02-13):
Pán minister Harach, prosím, aby ste sa dostavili do rokovacej sály. Využijeme páni poslanci čas, ktorý nám ešte do obedňajšej prestávky zostane. Prerušíme na... Moment, páni poslanci. Takto. Na päť minút prerušíme, potom vystúpi pán minister, so záverečným stanoviskom pán spravodajca, a tým dopoludňajšie rokovanie uzavrieme a budeme pokračovať o 14.00 hodine prerokúvaním vašich návrhov zákona, preto som vás zavolal, aby ste to počuli. (Hlasy a smiech.) (Prestávka.) (Po prestávke.)
Sulík, Richard, predseda NR SR (2011-05-19):
Pán poslanec Ondruš. (Ruch v sále.) Poprosím kolegov o kľud v miestnosti, je to posledná faktická poznámka. Kolegovia, prosím vás, venujte pozornosť pánovi poslancovi Ondrušovi. Nech sa páči.
Remišová, Veronika, poslankyňa NR SR (2016-12-08):
Ďakujem. Ďakujem veľmi pekne kolegyni Erike Jurinovej, ktorá sa už dlho zasadzuje spoločne aj s Jankou Šípošovou, ktorá je dcérou politického väzňa a v minulom období bola v parlamente, sa zasadzujú za prijatie tohto zákona. A tak ako kolegyňa Jurinová na záver povedala, mnohí z tých čo by si zaslúžili ospravedlnenie, čo by si zaslúžili vyrovnanie, tí sa toho už ani nedožijú, pretože už zomreli. A keď ste boli niekedy na stretnutí politických väzňov, tak ste videli ľudí, ktorých utrápil, doslova utrápil bývalý režim. A myslím si, že tento parlament konečne by mal spraviť to gesto a vyrovnať sa s minulosťou. Ďakujem.
M. Číž, podpredseda NR SR: (2007-05-15):
S reakciou na faktické poznámky, pán poslanec Janiš, nech sa páči.
Gál, Gábor, minister spravodlivosti SR (2019-09-12):
Nie, ja bránim tých čestných, slušných sudcov. Lebo ich hádžete všetkých do jedného vreca. (Reakcia z pléna.) Justícia nie sú len tie čierne ovce a snažíme sa ich zbaviť. A musíme sa vysporiadať ešte s ďalšou vecou, a to je vyhoretosť sudcov. Hovorím o špecializácii. A na druhej strane ale aj západní experti nám hovoria, že potom ale pozor pri špecializácii, že keď sudca celý život bude robiť len rodinnoprávnu agendu, ten človek skorej vyhorí, ako keď mu tú agendu potom v nejakom čase vymeníme. Ale aj máme také poznatky, že tí sami sudcovia, keď sú postavení pred hotovú vec, že majú zmeniť svoju orientáciu v rámci súdnictva, povedia, že aj mi to prišlo vhod. Že proste už som všade videl len trestancov a vražda a neviem čo a už bolo dobré, že som presedlal na civil. Ale toto je zas otázka vtedy a vtedy to treba nastoliť, keď to tá špecializácia príde, lebo tá musí prísť aj do cteného pléna. Justičná akadémia. No, Justičná akadémia robí školenia pre justičných čakateľov, ako robí pre sudcov, pre vyšších súdnych úradníkov. Ale ich neškolí. Školiť ich budú školitelia na okresných súdoch. A tu bude veľmi dôležité, že koho dáme za školiteľa. Bude. Bude. Aby to neurčili ľudia, ktorí by to nemali určovať. Že nepoľaviť, aby ľudia prišli zvonku. No nepoľavujeme, len proste tu ľudia zvonku neprichádzajú. Z rôznych dôvodov. A my nemôžme čakať, že príde nejaký krásny mesiac a nám príde 200 ľudí zvonka. Lebo čo keď neprídu? A budeme potom, vtedy riešiť tento problém? Ja vám, poviem vám, aký je ešte ďalší problém, keď už sa bavíme o ľudí zvonka alebo aj ľudí z prostredia súdu. Keď som mal tú česť porozprávať sa s jednou vyššou súdnou úradníčkou a povedala, že ona v živote nebola v pojednávačke, keď tam prebiehal súd. Lebo proste sa tam nedostala. A nevedia títo ľudia nám pojednávať. Spraví justičné skúšky, spraví výberko, ale nevie si na druhý deň sadnúť do talára. Justičná akadémia musí robiť ešte špeciálne školenia. Kým právni čakatelia prokuratúry, keď spravia prokurátorské skúšky, na druhý deň už idú do pojednávačky absolútne pripravení. Ale hovorím, toto je návrh na to, ako zamedziť tomu, že bude výpadok a nebudeme môcť koho dať do talára. Pani poslankyňa Žitňanská hovorila, že je rada, že ministerstvo financií nám nedalo toľko miest, koľko sme žiadali. Tak musím ju troška sklamať, lebo my ideme aj z projektových miest vytvárať ďalšie miesta pre justičných čakateľov, ale toto bude napríklad už na ďalšiu vládu, ako sa s tým vysporiada. Ja chcem mať čisté svedomie, že sme spravili všetko pre to, aby sme tu mali možnosť obsadiť súdy po tom, čo tie silné generácie, hovorím, že to sú teraz 62-, 63-, 64-, 65-roční sudcovia, keď títo odídu, aby bol možný nástup niekoho, kto vie o tomto súde. A nie čakať na zázrak, že nám zvonku príde niekto. Vidíme, že zvnútra ten systém nevie vygenerovať toľko kvalitných ľudí, tak dajme šancu aj tým mladým, o ktorých nevieme, kto to bude, pán poslanec. Čiže nevieme, či má v sebe spravodlivosť alebo nie. Lebo nevieme, kto to bude. Chceme prijať skoro stovku ľudí. Ďakujem pekne za pozornosť.
Sulík, Richard, predseda NR SR (2011-06-01):
Jeden nikdy nevie, to som iba po kolegovi povedal. Pán poslanec Dostál.
Glváč, Martin, podpredseda NR SR (2017-12-01):
Len nakoľko ja viem, že v rokovacom poriadku je takýto, je takáto možnosť, ale koľko, je všeobecný súhlas? (Hlasy z pléna.) Áno, takže nech sa páči.
Danko, Andrej, predseda NR SR (2016-10-26):
Ďakujem, pani poslankyňa. O slovo požiadala, do rozpravy sa prihlásila pani Smolíková. (Reakcia z pléna.) Aha, ospravedlňujem sa. Dve faktické poznámky. Uzatváram možnosť faktických poznámok. Pán poslanec Milan Mazurek, pán poslanec Peter Osuský.
Ďuriš Nicholsonová, Lucia, podpredsedníčka NR SR (2017-05-18):
Vyhlasujem všeobecnú rozpravu k tomuto bodu za skončenú. Chcem sa opýtať pána navrhovateľa, či v záverečnom slove chce vystúpiť? Áno, je tomu tak. Nech sa páči.
Grendel, Gábor, podpredseda NR SR (2021-11-09):
Pán poslanec Peter Kremský.
Glváč, Martin, podpredseda NR SR (2017-06-21):
Prepáčte, pán poslanec Heger a Číž, keď sa chcete baviť, opustite sálu. Ďakujem.
Hrnčiar, Andrej, podpredseda NR SR (2017-09-11):
Jedna faktická poznámka. Nech sa páči, pán poslanec Žarnay.
R. Zajac, minister zdravotníctva SR: (2005-06-21):
Súčasný právny stav nevytvára dostatočné podmienky na ochranu nefajčiarov pred účinkami pasívneho fajčenia, ktorému sú nefajčiari vystavovaní nedobrovoľne. Ochrana pozostáva z jasne definovaných miest, kde je fajčenie zakázané alebo zákonom obmedzené. V druhom rade ochrana pozostáva z vymedzenia jasných a právne relevantných nástrojov, ktoré vedú k sankcionovaniu úkonov smerujúcich k porušeniu jednotlivých ustanovení zákona. Navrhujeme rozšírenie zákazu predaja tabakových výrobkov v zariadeniach spoločného stravovania a predajniach a stánkoch nachádzajúcich sa v areáloch zdravotníckych zariadení. Navrhujeme zákaz fajčenia v zariadeniach spoločenského stravovania s podmienkou umožňujúcou fajčenie vo vyhradenom priestore tak, aby ňou nemuseli prechádzať všetci hostia. V oblasti kontrol a ukladania pokút návrh novely zákona kladie dôraz na decentralizáciu a prenesený výkon kompetencií. Návrh tiež počíta so zvýšením pokút za nedodržanie tohto zákona a priestupky. Ďakujem pekne.
Blaha, Ľuboš, poslanec NR SR (2012-08-03):
Pán kolega Štefanec, priznám sa, absolútne nerozumiem tomuto trápnemu divadielku, čo tu teraz stvárate vy a vaši kolegovia. Politicky je to absolútne nedôstojné. Keby ste tu boli do nohy celá opozícia a kričali a bojovali za sporiteľov, chápem. Je vás tu 12. Dvanásti apoštoli neoliberalizmu! To zostalo z dnešnej opozície! Gratulujem vám. To je tak niečo trápne, páni kolegovia. Naozaj si neviete ani zariadiť to, aby ste tu boli do nohy, keď vám tak veľmi záleží na týchto veciach? Čiže ale je to očividne váš záujem, vaša veľká obštrukcia, dookola štvrtý deň hovoriť dookola tie isté pesničky, dookola tie isté pesničky. (Ruch v sále.) Páni kolegovia, je to nedôstojné, je to trápne, je to smiešne. Teraz, chápal by som keby išlo o niečo vecné, ale vecné argumenty, pán kolega Štefanec? Tri „f“ dnešnej opozície: floskule, frázy, fantázie. Nič ste nepovedali, len tretí deň dookola to isté. Páni kolegovia, ja mám pocit, že toto už ani nie je politika. Vy tu nie ste ako poslanci Národnej rady, vy ste tu ako biele kone DSS-iek. Jediné, čo robíte, obhajujete DSS-ky a ich záujem. Biele kone. Páni kolegovia z SDKÚ, páni kolegovia z SDKÚ, odporúčam zmeniť názov vašej strany z SDKÚ – DS na SDKÚ – DSS. Ďakujem.
Laššáková, Jana, podpredsedníčka NR SR (2014-06-11):
Nech sa páči, pán poslanec Mikloško. Aha, s reakciou, ospravedlňujem sa. S reakciou pán poslanec Novotný, nech sa páči.
Kadúc, Miroslav, poslanec NR SR (2014-11-10):
Ďakujem pekne. Ja teraz nenachádzam v rýchlosti, kde to je, ale som si takmer istý, vlastne som si istý tým, že ak tri kluby požiadajú o zvolanie grémia, tak toto grémium sa má zvolať bezodkladne. Čiže vás poprosím prerušiť schôdzu a zvolať to grémium, či tu predseda je, alebo nie je.
Droba, Juraj, poslanec NR SR (2015-06-24):
Vážený pán kolega Blaha, mám tri body, dva z nich budú pozitívne. V prvom rade oceňujem, že ste sa veľmi jasne vymedzili voči extrémizmu a xenofóbii, a tento smer, tento hlas konečne zo SMER-u zaznel, aj keď s niekoľkodňovým meškaním a zaznel z úst predovšetkým vás a vašej kolegyne z europarlamentu Moniky Flašíkovej-Beňovej, ktorej týmto tiež ďakujem. Bol by som ale čakal, že tento hlas zaznie z úplne iných úst, úplne iných predstaviteľov vašej strany. To je po prvé. Po druhé, ďakujem za veľmi konštruktívnu spoluprácu pri formulácii rezolúcie, ktorú sme včera dotiahli a dnes ešte budeme ďalej k nej rokovať, a to bolo až pre mňa prekvapivé, ako príjemne a bezproblémovo sme dokázali spolupracovať naprieč celým politickým spektrom. Poďakovanie patrí aj kolegom Viskupičovi, Vašečkovi, pani Žitňanskej, pánovi Muránskemu. Ak som ešte náhodou na niekoho zabudol, tak sa ospravedlňujem. No a tretia je už len taká poznámka, že ak by ste si boli ušetrili svoje geopolitické nezmysly, tak to mohol byť naozaj veľmi dobrý príspevok do rozpravy. Vy ste našli zase svojho vinníka, ktorým sú Spojené štáty americké a tie môžu za všetky bôle tohto sveta. Vyjadrili ste sa aj k Afrike. Hlavným problémom Afriky je Afrika samotná a diktátori, ktorí zbedačujú tento kontinent. Určite nie kolonizátori, kolonisti z polovice minulého storočia, ktorí poodchádzali väčšinou. A to je trošku naozaj smutné, keď vy vidíte problém Afriky v tom, že tam nejakí Briti, Francúzi a podobní priniesli kultúru, priniesli školstvo, priniesli súdny systém a podobne. Ďakujem.
Blanár, Juraj, podpredseda NR SR (2022-10-26):
Ďakujem, pán spravodajca. Otváram všeobecnú rozpravu, do ktorej som neobdržal žiadnu písomnú prihlášku. Dávam možnosť prihlásiť sa ústne do rozpravy. Pán poslanec Tomáš Valášek je jediný. Uzatváram možnosť prihlásiť sa do rozpravy a udeľujem mu slovo. Nech a páči.
P. Paška, predseda NR SR: (2008-11-27):
Máte slovo, pani poslankyňa.
Figeľ, Ján, podpredseda NR SR (2013-12-05):
S reakciou na faktické nech sa páči, Daniel Duchoň.
Grausová, Natália, poslankyňa NR SR (2018-09-19):
Ďakujem za slovo. No, agent neomarxista Dostál nemá, nesiaha... (Prerušenie vystúpenia predsedajúcim.)
Pellegrini, Peter, predseda NR SR (2015-09-30):
Ďakujem. Na vaše vystúpenie evidujem jednu faktickú poznámku. Končím možnosť prihlásiť sa s faktickou. Pán poslanec Chren, nech sa páči.
Figeľ, Ján, podpredseda NR SR (2013-10-22):
Na vystúpenie pána poslanca Hlinu sú dve faktické. Nech sa páči, Viliam Jasaň.
Šefčík, Marek, poslanec NR SR (2022-12-20):
Pán predsedajúci, prosím, dajte hlasovať o návrhu zákona ako o celku s prijatými pozmeňujúcimi a doplňujúcimi návrhmi bez odporúčania gestorského výboru.
Laurenčík, Milan, podpredseda NR SR (2020-07-23):
Pán poslanec, ja dodržiavam. Aj som upozornil. A pani poslankyňa začala slovami, že reaguje. A vy máte dať procedurálny návrh a nie ma tu upozorňovať.
Grendel, Gábor, podpredseda NR SR (2021-05-27):
Prezentujme sa a hlasujme. (Hlasovanie.) Prítomných 133 poslancov, za 103, proti nikto, zdržalo sa 30, hlasovali všetci prítomní. Pozmeňujúci návrh pána poslanca Krúpu sme schválili.
Jurinová, Erika, podpredsedníčka NR SR (2013-06-20):
Ďakujem pekne, pán poslanec. S faktickou poznámkou sa prihlásil pán poslanec Viskupič. Uzatváram možnosť prihlásiť sa s ďalšími faktickými. Nech sa páči, máte slovo.
Zemanová, Anna, poslankyňa NR SR (2020-05-19):
Pán poslanec, pán kolega Blanár, rozvinuli ste tu historické okienko. Ja niekedy naozaj celkom žasnem, že o akej džentlmenskej demokracii sa tu opakovane hovorí a že taká nová kultúra zo strany SMER-u, taký nový obrodený SMER s ľudskou tvárou sa nám tu kľuje ako za takých slušňákov. No, nepáči sa vám, keď sa vám pripomínajú prešľapy vlády vášho predsedu strany pána Fica. A už aj celkom ste zabudli, že ako odišiel z tejto politickej scény, z Úradu vlády váš predseda strany Fico, ale aj zabudli ste trošku na vášho podpredsedu strany pána Glváča, ktorý tuná dlho predsedal Národnej rade a ako hýčkal a opatroval dôležité preňho osoby. A k tým nomináciám, ja vám poviem, ak by bol nárok niekoho na takúto nomináciu, tak by sa urobil záznam a vybavená vec, ale sa o tom hlasuje. A nikoho nemôžete donútiť, aby zahlasoval za niekoho, koho, o kom si myslí, že jednoducho nemá jeho dôveru. Preto je to o hlasovaní. Predsa nebudeme tam dávať nominácie ľudí, o ktorých sa koalícia, ktorá má väčšinu, a tá parlamentná demokracia je o väčšine, sa zhodla, že jednoducho za tohto človeka nezahlasujeme a nebudeme robiť obštrukcie pri takýchto dôležitých parlamentných delegáciách len tým, že budeme vyhovovať opozícii a do nemoty hlasovať o niekom, kto tú dôveru poslancov nemá.
Jurinová, Erika, podpredsedníčka NR SR (2013-05-14):
S reakciou pán Zajac? (Reakcia poslanca.) Nie. Takže posledný do rozpravy písomne prihlásený pán poslanec Hlina.
Horváthová, Eva, poslankyňa NR SR (2012-06-27):
Chcem sa vám veľmi pekne poďakovať za vaše podnety. Chcem reagovať na prvého, ktorý reagoval vo faktickej poznámke. A cítila som takú zlosť v ňom alebo taký hnev. Ja som tu nová. Čiže ja neriešim to, čo bolo predtým, ale to, čo je teraz. Snažila som sa v tom krátkom zhodnotení toho zákona vysvetliť, prečo som otvorila ten zákon, prečo si myslím, že by sa to malo urobiť rýchlejšie, pretože myslím si, že nám nerobí dobré meno, keď musí sa zaoberať Úrad vlády, musí sa zaoberať ministerstvo aj Európska komisia nejakým podnetom. A stáva sa to opakovane. A dalo by sa to veľmi rýchlo a elegantne vyriešiť. Už určite vie aj pán spravodajca, pán poslanec Fronc, o čom hovorím, pretože pripravoval takúto novelu. Potom spätne som sa pozrela, mal to tam zapracované presne alebo teda v podobnom znení, ako to mám zapracované ja. Čiže tá snaha je. Ale myslím si, že práve tento konkrétny prípad by sa mal riešiť skôr, a to z toho pohľadu, že viacerí tí študenti čakajú na to, aby vlastne mohli ísť na rigoróznu skúšku, to konanie si zaplatili a v podstate teraz môžu ďalší polrok alebo trištvrte roka čakať, kým tú skúšku vykonajú. Čiže z tohto dôvodu to bolo zaradené vlastne skôr. Ďakujem.
P. Hrušovský, predseda NR SR: (2004-05-26):
(Hlasovanie.) 141 prítomných, 74 za návrh, 39 proti, 27 sa zdržalo, 1 nehlasoval. Návrh sme schválili. Ďakujem, pani predsedníčka, a poprosím vás, aby ste zostali na mieste spravodajcov, pretože vás výbor určil aj na spravodajstvo pri vládnom návrhu zákona o ochrane fajčiarov, ktorý prerokúvame ako tlač 500. (Smiech v sále.)
Hrnčiar, Andrej, podpredseda NR SR (2019-10-15):
Dávam slovo spoločnému spravodajcovi z výboru pre financie a rozpočet poslancovi Petrovi Kresákovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Paška, Pavol, predseda NR SR (2014-11-08):
Pán poslanec, už som to pred chvíľočkou povedal. Ja nemám ani z ústavy, ani zo zákona žiadnu povinnosť robiť hodnotenia ani vášho psychického stavu, ani iného. Takže prepáčte, skutočne, pani poslankyne, páni poslanci, skúsme pokračovať v rokovaní, dobre? Pán poslanec Lipšic.
Taraba, Tomáš, poslanec NR SR (2022-03-23):
Miro, ďakujem ti za ten príspevok. Po prvé, aj chcem oceniť, koľko ľudí tu máš, o ktorých sa staráš, tí, ktorí majú vedieť, vedia. No ty si sa teraz pýtal, že či sú im ľahostajné tie deti, no tak áno, pri veľa tých ľuďoch to končí na tom, na tej vlajke Ukrajiny na, na saku. Ja si pamätám jednu príhodu. Raz na SARIU, keď veľký investor sem mal ísť a pýtali nejakú veľkú pomoc, tak došli za jedným známym ministrom a ten povedal, že však najskôr ohlásme tú investíciu a potom to budeme riešiť. A oni povedali, že nie, lebo vy to ohlásite a v tom momente to pre vás prestane existovať, ten problém. Takže toto je presne tak. Oni si urobili marketing z nejakých Ukrajincov a tí ľudia tu sú odkázaní nieže na pomoc, oni sú na elementárne vybavovanie vecí. Veď toto, čo si teraz ty hovoril, s tým sa, s tým sa potýka každý jeden, že tie deti sa nedostanú do škôl a musia prejsť zdravotnou prehliadkou. Veď to je, snáď nechceme, aby sa zavlieklo do tých tried kadečo, veď to je úplne normálne. Ale na druhej strane aby to išlo takýmto tempom a to je aj otázka, že čo s tým plánujú robiť? No vieš, čo s tým najskôr oni urobia? Presne to, čo urobili na hraniciach s tým gulášom, buď sa niekde pôjdu priživiť, budú točiť guláš, ktorý niekto iný zaplatil, alebo urobia to, čo urobili včera, že rezignujú na to, že to riešiť nevedia a najmú si nejakú firmu, ktorá to akože bude robiť na nich. Takže najskôr vieš, čo spravia? Presne toto. Najmú si nejakú firmičku v priamom obstarávaní, ktorá sa bude starať a koordinovať zdravotné povolenia pre deti z Ukrajiny. Toto. Tento štát prestal fungovať, oni ho riadiť nevedia a preto naj, jediné, čo spravia, že urobia nejakú ďalšiu eseročku na to.
Náhlik, Peter, poslanec NR SR (2017-09-06):
Pán predseda, dajte, prosím, hlasovať o návrh zákona ako o celku s odporúčaním gestorského výboru schváliť.
Laššáková, Jana, podpredsedníčka NR SR (2014-09-12):
Prezentujme sa a hlasujeme. (Hlasovanie.) Prítomných 80 poslancov, za návrh 80 poslancov. Konštatujem, že sme schválili návrh zákona o poskytnutí príspevku vojnovým sirotám. Ďakujem pekne, pán poslanec. Ďalej prosím spoločnú spravodajkyňu z výboru pre sociálne veci Vieru Šedivcovú, aby uvádzala hlasovanie v druhom čítaní o návrhu skupiny poslancov na vydanie zákona, ktorým sa dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia (tlač 1057). Nech sa páči, pani spravodajkyňa, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov , tlač 1057.)
Grendel, Gábor, podpredseda NR SR (2022-10-25):
Záverečné slovo, pán spravodajca? Nie, prerušujem rokovanie o tomto bode programu. Nasledujúcim bodom je prvé čítanie o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 1217. Návrh na jeho pridelenie na prerokovanie výborom je v rozhodnutí č. 1283. Opäť prosím pána ministra zdravotníctva, aby vládny návrh zákona uviedol.
Šimečka, Michal, podpredseda NR SR (2024-02-06):
Pani poslankyňa Holečková.
Susko, Boris, poslanec NR SR (2021-03-31):
Ďakujem pekne za slovo. Vážený pán podpredseda, ja by som sa chcel spýtať... (Prerušenie vystúpenia predsedajúcim.)
Paška, Pavol, predseda NR SR (2012-09-18):
Hlasujeme o bodoch 1 až 9 zo spoločnej správy. Odporúčanie je schváliť ich. (Hlasovanie.) 149 prítomných, 132 za, 11 proti, 5 sa zdržalo, 1 nehlasoval. Tieto body sme schválili.
Blanár, Juraj, podpredseda NR SR (2022-10-06):
Ďakujem. Vážené kolegyne, vážení kolegovia, zdalo sa, že jediný, kto vystúpi z koaličných poslancov, je pán Šeliga, ale faktickou poznámkou sa prihlásil aj pán Kremský a dokonca predseda parlamentu. Dovoľte mi, aby som k tomu urobil krátky komentár, dúfam, že sa mi to podarí. Pán predseda parlamentu, my tu nehovoríme o výkyve kyvadla na jednu alebo na druhú stranu. My hovoríme o dodržiavaní právneho štátu, lebo ja neviem, akým spôsobom ste chceli naznačiť, že čo jeden a druhý výkyv, prosto dodržiavanie právneho štátu buď je, alebo nie je. A v dodržiavaní právneho štátu je prvý zásadný princíp, že je jeden meter, jeden štandard a ten je určovaný zákonmi na všetkých úrovniach. Ale ak sa tento štandard alebo meter nedodržiava a je tu dvojaký, no tak potom tu máme minimálne narušovanie alebo eróziu právneho štátu. Krátku poznámku k pánovi Kremskému. Ja naozaj sa niekedy pozastavujem nad tým, že čo dokážu niektorí kolegovia z koalície vyprodukovať. Ja neviem, či na poslednú chvíľu im to pošlú z nejakého centra tuto, kde majú nejakých ľudí, ktorí im to posielajú, lebo videl som aj pána Šefčíka, že mu ktosi čosi poslal a to čítal, a on bez akýchkoľvek problémov dokáže povedať (reakcia z pléna), že, že chodili ľudia po vražde Jána Kuciaka a jeho snúbenky a zahladzovali stopy. Ale potom neprizná, že v podstate prezident Policajného zboru, ktorý nastúpil, Milan Lučanský, za jeho pôsobenia do pol roka boli dolapení vrahovia. Tak to sa akosi vylučuje, že niekto zahladzoval stopy a že do pol roka bol dolapený vrah alebo všetci tí, ktorí boli na tom, pri tom zapojení. Samozrejme, nevieme dodnes ešte, kto bol objednávateľom. Ale bez akýchkoľvek problémov, bez mihnutia brvou príde, povie to a odíde si preč, lebo si splnil, urobil čiarku, to, čo mu napísali. Ale je to jeho, jeho vec. (Reakcia z pléna a zaznievanie gongu.) Budete mať možnosť, pán poslanec... (Reakcia z pléna a prerušenie vystúpenia predsedajúcim.)
Plaváková, Lucia, poslankyňa NR SR (2024-05-02):
Ďakujem veľmi pekne za slovo. Pani Záborská, v prvom rade podľa mňa ste úplne potvrdili, že vám ide o ten zákaz právnej tranzície, takže aspoň sa tu netvárme, že to je inak. Čo sa týka vášho argumentu, že chcete len nejako administratívne to upratať, tento zákon normálne je platný, účinný nejakých 30 rokov, v praxi nie sú žiadne problémy, tie rodné čísla sa menia a nezaznamenala som ani problémy vo väzení, ani v nemocniciach, ani čo sa týka manželstva. Transrodoví ľudia normálne môžu uzatvárať manželstvá a ja som teda nezachytila žiadny problém, ktorý by z toho vznikal, tak teda neviem, o čom hovoríte. Mňa by to naozaj zaujímalo, aký konkrétny problém sa za tých 30 rokov vyskytol. Čo sa týka toho Francúzska, tak to je, myslím, že mimoriadne zavádzajúce, tam sa normálne mení identifikátor pohlavia, navyše od roku 2017 zrušili aj povinnosť medicínskych zásahov ako podmienku pre právnu tranzíciu. To je to, čo zabezpečovalo usmernenie a štandardy, ktoré, voči ktorým ste vy tak strašne bojovali. Takže keď sa chcete inšpirovať Francúzskom, možno by bolo dobré sa inšpirovať týmto, čo je v prospech transrodových ľudí, ktorých sa to dotýka, a v prospech toho, aby boli riadne chránené základné práva a slobody. A ešte jedna poznámka, čo sa týka tej takej propagandy, čo sa tu tak opakovane spomína a neviem, ako si to mám predstaviť, že ja teda keď ako queer človek tu sedím v tomto pléne a hovorím tu o týchto témach, sedím tu s vami, budem tu s vami sedieť asi ešte ďalšieho tri a pol roka, tak že čo(?), že na konci sa stane to, že zrazu viacerí z vás budete inej sexuálnej orientácie alebo rodovej identity? Tak neviem, tak si to na konci asi môžme spočítať. Ďakujem.
Ďurica, Ondrej, poslanec NR SR (2021-09-30):
Ďakujem pekne za slovo. Pán generálny prokurátor, po všetkom, čo tu odznelo, si dovolím vyjadriť vám podporu a vyjadriť zároveň aj taký názor a presvedčenie, že ja ako občan Slovenskej republiky si želám, aby generálny prokurátor vykonával svoju funkciu v súlade s tým, ako ju vykonávať má, a aby nerobil rozhodnutia a kroky podľa toho, ako si želajú novinári, alebo podľa toho, ako to vyhovuje súčasnej... alebo v danom čase jednoducho politickej moci, alebo predstaviteľom politickej moci. Ja mám to šťastie a možno určitú výhodu v porovnaní s ostatnými kolegami, že som súčasťou, alebo teda členom výboru pre obranu a bezpečnosť, kde pán generálny prokurátor aj v minulosti zaujímal svoje stanoviská a vysvetľoval určité prípady. Ja som si dokázal na základe jeho vyjadrení a jeho prístupu a toho, ako bol pripravený, urobiť, urobiť názor a som presvedčený, som presvedčený, že presne takto by mal generálny prokurátor postupovať, nemal by byť človekom, ktorý je na povrázku vlády a ktorý naozaj bude stáť pred novinármi a – prepáčte mi za výraz – odpovedať na každý nezmysel a každú hlúposť, kto a... a... tlačiť, byť tlačený do pozície, do ktorej ho, do ktorej ho, ho novinári chcú tlačiť. Z toho titulu aj vzhľadom na absolútnu podporu pri vašej voľbe vám chcem ešte raz poďakovať, chcem vám popriať všetko dobré a držím vám palce a určite v tomto boji, tak ako tu bolo povedané predo mnou, vytrvajte, hoci je to častokrát určite neľahké a náročné, ale držíme vám palce a verejnosť je s vami takisto.
Paška, Pavol, predseda NR SR (2014-05-27):
(Hlasovanie.) 134 prítomných, 113 bolo za, 20 sa zdržalo, 1 nehlasoval. Tieto body sme schválili.
Bugár, Béla, podpredseda NR SR (2018-02-07):
Ďalej vystúpi v rozprave pani poslankyňa Gaborčáková. Nech sa páči.
Sulík, Richard, predseda NR SR (2011-10-11):
Výborne, nech sa páči.
Matovič, Igor, poslanec NR SR (2013-09-17):
Pani predsedajúca, pani predsedajúca, ja si myslím, že (reakcia z pléna), ja si myslím, že toto je, naozaj dal som si pozor na to, aby to bolo k veci, a toto sú všetko materiály, ktoré presne súvisia s tým, čo ste spáchali. Presne materiály, ktoré boli predložené na vládu, a ja si neviem predstaviť iné veci viacej k veci.
Kuffa, Štefan, poslanec NR SR (2014-07-11):
Ono v tej emotívnej rozprave zazneli tu naozaj veľmi vážne veci, lebo vyzerá to tak, akoby Slovenská pošta vychovávala zo svojich zamestnancov gamblerov. Za 5 euro kupovať si losy a nútiť k tomu zamestnancov, že by trebárs to predávali, a keď to nie je schopný ten zamestnanec predať, takže by on kupoval tieto losy, to je úplne absurdné. No súhlasím aj s tým, ako si to hovoril, pán kolega, tak isto robiť nábor pre súkromnú banku, aby dôchodcovia mali zriadené účty v Poštovej banke, tak je to tiež čosi, čo v podstate, no v súkromnom sektore si to ani neviem predstaviť, že by šiel vlastný zamestnanec proti vlastnej firme, hej. A to je v podstate táto vec. No dotkol si sa ešte ďalšej témy a to je náš pán predseda NKÚ. No ja si ho vážim, ja si vás vážim pri všetkej úcte, ale naozaj, váš mandát vypršal, hej, po tých siedmich rokoch a po dvoch rokoch my stále nemáme nového predsedu NKÚ. Ale myslím si, a to sa obrátim aj na kolegov z opozície, to je aj naša neschopnosť, kolegovia, aj naša neschopnosť, lebo nevieme sa pobiť o post predsedu Najvyššieho kontrolného úradu. A bol zaužívaný v podstate cez celé tie roky, vidíte, tak trošku rozprávam teraz tak politicky, ale patrí tento post opozícii, hej? A v podstate stále po dvoch rokov a som rád, kolega, že si to tuná aj otvoril, túto otázku, lebo aj ja som sa nad tým zamýšľal. Vôbec, ani tuná do pléna Národnej rady ani neprichádza tá nová voľba predsedu Najvyššieho kontrolného úradu. Myslím si, že nebudem hodnotiť tú správu, že či mala 8 alebo 4 milimetre, ale tak môžem zhodnotiť akurát toľko, že dobre, že šetríme papierom, že obojstranne tlačíme tieto správy, ale zas na druhej strane ja potom by som nemal kde písať svoje poznámky, keď ja zase tieto správy a veľakrát zužitkovávam aj takto tento papier.
Hort, Milan, podpredseda NR SR (2011-04-05):
S faktickou poznámkou teraz pán poslanec Senko, nech sa páči.
Poliačik, Martin, poslanec NR SR (2016-05-25):
Ďakujem. Pán predseda, dajte, prosím, podľa § 73 ods. 3 písm. c) hlasovať o tom, že Národná rada prerokuje tento zákon v druhom čítaní.
Grendel, Gábor, podpredseda NR SR (2021-07-23):
V rozprave teraz vystúpi ako predposledný písomne prihlásený pán poslanec Radovan Kazda.
Sabolová, Mária, poslankyňa NR SR (2011-03-31):
Vážený pán predsedajúci, pán minister, kolegyne, kolegovia, chcem vystúpiť krátko, vecne k spoločnej správe. Vzhľadom na to, že spravodajca odporúčal hlasovať o bodoch 1 až 4 spoločne, navrhujem, aby sme o každom bode spoločnej správy hlasovali samostatne s odporúčaním, aby o bode 3 Národná rada rozhodla a nesúhlasila so skrátením lehoty. Som za to, aby tak, ako vládny návrh zákona v skrátenom konaní bol predložený vládou Slovenskej republiky, bol aj v tejto Národnej rade schválený. Preto žiadam aj samostatné hlasovanie o jednotlivých bodoch, ktoré výbor gestorský prijal. Ďakujem pekne, toľko. O všetkých bodoch samostatne.
Blanár, Juraj, poslanec NR SR (2020-07-09):
Ďakujem. Chcem rovnako ctených kolegov zo zahraničného výboru upozorniť, že o 12.00 hod. pokračujeme v prerušenom rokovaní zahraničného výboru a v ďalšom zahraničnom výbore. Takže ďakujem.
Kočiš, Eduard, poslanec NR SR (2021-02-25):
Veľmi pekne ďakujem za slovo, pán predsedajúci. Miro, veľmi pekne si zhodnotil túto naozaj zložitú a komplikovanú situáciu, do ktorej nás dohnala svojimi neuváženými krokmi vláda Igora Matoviča. A ako si správne poznamenal, zlé manažovanie tejto koronakrízy neprinieslo skoro žiadne výsledky. Česť, česť niektorým segmentom, česť niektorým ministerstvám, ktoré túto situáciu zvládajú ako-tak s odretými ušami, ale trošička to zvládajú. Ale sú tu ministerstvá a ministerské odvetvia, kde je toto zlyhanie fatálne a má totálne ničivé následky na celú slovenskú populáciu. Je to jednoducho už stokrát povedaná pravda, ale musím ju zopakovať opäť, výsledky nemáme žiadne, pretože jeden do seba zahľadený sociopat si robí z celej tejto koronamašinérie jednu One Man Show. Ten človek sa volá Igor Matovič. Spomenul si, Miro, vo svojej reči priame zadania. Áno, súhlasím, je to pravda. Priamym zadaním táto vláda obstaráva možné aj nemožné. Jednoducho obchádzajú verejné obstarávania, všetko zadávajú svojim spriazneným kamarátom, kamarátkam, firmám, firmičkám a biznis nech ide ďalej. Ministerstvo zdravotníctva, keď malo riadiť túto naozaj zložitú pandemickú situáciu, malo jednoducho dať nejaké odporúčania obvodným lekárom, akým spôsobom liečiť týchto pacientov, pretože títo lekári boli lekári prvého kontaktu. A aké bolo odporúčanie nášho ministra, ktorý je jednoducho, ten jednoducho úžasný človek? Zatvorte ordinácie, nikoho tam nepustite, pretože neviete, kto je pozitívny, kto nie a ordinujte cez maily, cez telefón. Jednoducho takto sa kríza nerieši.
I. Pásztor, poslanec: (2003-02-25):
Prosím, pán predsedajúci, aby ste otvorili rozpravu k tomuto návrhu.
Hrušovský, Pavol, predseda NR SR (2012-02-03):
Hlasujeme, páni poslanci, o bodoch zo spoločnej správy 1, 2, 3, 4, 5, 6 a 7. Gestorský výbor odporúča schváliť. (Hlasovanie.) 145 prítomných, 145 za návrh. Národná rada uvedené body zo spoločnej správy schválila. Prosím ďalší návrh.
Šefčík, Marek, poslanec NR SR (2023-03-17):
Ďakujem pekne za slovo. Vážený kolega, ďakujem za tvoju rozpravu, za to, čo si povedal, a dovolím si na jednu vec reagovať. Nechcem, aby z tejto rozpravy o navýšení hodín telesnej výchovy, nech už to je takým alebo onakým spôsobom, vzišlo to, že my sme nejak proti pokroku a že mobily, tablety a takéto veci, že nám to prekáža. Ty si vo svojej rozprave povedal, že lepšie bolo, keď sme behali po vonku, keď, ako oproti tomuto času, keď deti sa hrajú s mobilmi, s tabletmi, pokrok nezastavíme. Len my musíme možno aj prinavrátením väčšieho počtu hodín telesnej výchovy ukázať tým deťom, že všetko musí byť vyvážené. Všetko má mieru a ak už som pri tej miere a pri tom, že aj s mierou sa treba povedzme aj hrať s tými mobilmi, tak potom, keď máme vo vyučovacom procese iba dve hodiny telesnej výchovy, tak tam určite chýba tá miera. Stratili sme mieru, dve hodiny telesnej výchovy je podľa mňa málo. Čiže znova pokrok nezastavíme, ale všetko robme s mierou.
Blaha, Ľuboš, podpredseda NR SR (2024-01-24):
Pán poslanec Marián Viskupič... tu nie je, takže poprosíme pani poslankyňu Máriu Kolíkovú.